მაარი

მაარი (გერმ. Маar) — ქჷმაშობური ვარა ცილინდრიშ ფორმაშ დახე ბირტყაჯინჯამი აფეთქებაშ კრატერი, ნამუშ უკონუსე ჸალს მუკი-მუკი გოჸუნს ეშაგორგოთელი მურღი მასალაშ რზვენი.
მაარი გჷთმიჭყაფუ ვულკანური აირეფიშ ართშახიანი აფეთქებაშ გეშა (ლავაშ უშუბუნუო). მაარიშ განიკვათი 200-შე 3200 მ-შახიე, სიტომბა - 400 მ-შახ. ნამთინეშა მაარი ტობას უკებჷ. 

თინეფშო დჷმახასიათაფალიე შლაკური ოფორუშ უშანულამე წუმოძინა, ლავური ბუმეფიშ ვარინელობა, კუნტა პერიოდული ეშაგორგოთუა დო დაჭყაფური აფეთქებაშ დიდი ნძალა. 

მაარი გჷშაკერძაფილო წუმოძინელი რე გერმანიას (ეიფელი) დო საფრანგეთის (ოვერნი). თეშ მოხ თინა აფხვადუნა ოორუე ამერიკას (ააშ, კანადა) დო ობჟათე ამერიკას (პატაგონია).

გჷმირთუ ტუფური, ბაზალიტური, აირული მაარეფი დო ფსევდომაარეფი.

 ქოძირით თაშნეშე 
 კალდერა

 რესურსეფი ინტერნეტის 
 Maar World Map  
 Maarmuseum Manderscheid
 Der Schatz im Kratersee - Artikel zum Baruther Maar in Sachsen auf dem Geowissenschaften-Portal planeterde 

 ლიტერატურა 

 Геологический словарь, т2, М-Я., Москва., 1955.

კატეგორია:რელიეფიშ ფორმეფი
კატეგორია:ვულკანოლოგია